proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 14 de maio de 2004 de fomento da mellora da calidade na comercialización de produtos silvícolas.
CONSELLERÍA DE MEDIO AMBIENTE — III. OUTRAS DISPOSICIÓNS — 04/06/2004

Advertido erro na devandita orde, publicada no DOG nº 102, do venres, 28 de maio de 2004, cómpre facer a seguinte corrección:
Na páxina 7.593, artigo 1º, punto 1.8, onde di: «Obra civil relacionada co movemento de volta...», debe dicir: «Obra civil relacionada co movemento de rolla...».
ORDE do 24 de maio de 2004 pola que se fixan os prezos de venda ao público de diversas publicacións da Consellería de Familia, Xuventude, Deporte e Voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 04/06/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposicións derradeiras
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de maio de 2004.
Pilar Rojo Noguera
Conselleira de Familia, Xuventude, Deporte e Voluntariado
ANEXO
-Xuntanzas Luís Freire (XIII e XIV). Gandariocio. Creadores e intérpretes: 10 A.-Guía para rapazas. Como vivir o teu tempo de lecer: 6 A.-Xogamos na igualdade: 5 A.-Nin un biquiño á forza: 6,50 A.-IV Plan de Igualdade de Oportunidades das Mulleres Galegas: 4 A.-A violencia de xénero en Galicia. Plan de acción 2002-2005: 3,50 A.-Coordinación del voluntariado en el litoral gallego. Caso Prestige: 15 A.
RESOLUCIÓN do 22 de abril de 2004, da Secretaría Xeral da Consellería de Cultura, Comunicación Social e Turismo, pola que se inscribe a Asociación Jacobea Vallisoletana, no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/06/2004

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Jacobea Vallisoletana, con data do 12 de abril de 2004.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Jacobea Vallisoletana, quede inscrita no Rexistro de Entidades de Promoción do Camiño de Santiago co número 156.
Santiago de Compostela, 22 de abril de 2004.
Andrés González Murga
Secretario xeral da Consellería de Cultura,
Comunicación Social e Turismo
DECRETO 107/2004, do 27 de maio, polo que se declara ben de interese cultural, coa categoría de monumento, o mosteiro de San Xusto de Toxosoutos, no concello de Lousame.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/06/2004

A Dirección Xeral de Patrimonio Cultural, por Resolución do 2 de decembro de 2003 (Diario Oficial de Galicia do 24 de decembro) incoou expediente para a declaración de ben de interese cultural a favor do mosteiro de San Xusto de Toxosoutos.
A tramitación do expediente levouse a cabo segundo o establecido na Lei 8/1995, do 30 de outubro, do patrimonio cultural de Galicia, e demais disposicións vixentes.
Tendo en conta o disposto no artigo 12 da Lei 8/1995, do 30 de outubro, do patrimonio cultural de Galicia, por proposta do conselleiro de Cultura, Comunicación Social e Turismo, e logo da deliberación do Consello da Xunta de Galicia na súa reunión do día vinte e sete de maio de dous mil catro,
DISPOÑO:
Artigo 1º
Declarar ben de interese cultural, coa categoría de monumento, o mosteiro de San Xusto de Toxosoutos, concello de Lousame.
Artigo 2º
A zona afectada pola declaración é a comprendida na delimitación escrita contida no anexo I e no plano recollido no anexo II.
Artigo 3º
Este decreto será notificado ao Rexistro Xeral de Bens de Interese Cultural do Estado, ao Rexistro de Bens de Interese Cultural de Galicia, ao concello de Lousame e aos demais interesados no expediente.
Artigo 4º
Este decreto será publicado no Diario Oficial de Galicia e no Boletín Oficial del Estado.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de maio do 2004.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ANEXO I
O contorno de protección do mosteiro de San Xusto de Toxosoutos de Lousame (A Coruña) queda defi
nido pola liña que une os puntos A-B-C-D-E, estando o punto A situado na estrada Santiago de Compostela-Noia, xunto ao camiño de acceso ao mosteiro.
A-B: tramo da estrada Santiago de Compostela-Noia ata o vértice E da parcela 5396a do polígono catastral 504 Z-2.
B-C: liña quebrada que coincide cos lindeiros das parcelas 5396a, 5404a, 314, 312a e 291 do polígono catastral 504 Z-2, ata o río San Xusto, de xeito que todas queden incluídas na delimitación.
C-D: liña quebrada que coincide co lindeiro da parcela 114 do polígono catastral 21 e lindeiros das
parcelas 76, 78, 79, 110, 112, 114, 115, 57, 58, 59, 60, 55, 54, 53, 52, 51, 50, 36, 33, 32, 29, 120, 144, 141, 139, 27, 26, 24, 137, 135, 21, 133, 131, 20 e 17 do polígono catastral 20, de xeito que todas elas queden incluídas na delimitación.
D-E: liña recta coincidente co lindeiro O das parcelas 17 e 18 do polígono catastral 20 e parcela 96 do polígono catastral 16, para cruzar o río San Xusto e prolongarse atravesando a parcela 161a do mesmo polígono ata atopar a estrada Santiago de Compostela-Noia.
E-A: tramo da estrada Santiago de Compostela-Noia ata cerrar a delimitación.
RESOLUCIÓN do 12 de maio de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores do Vicedo, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 04/06/2004

Examinada a adaptación dos estatutos da Confraría de Pescadores do Vicedo ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 26 de outubro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores do Vicedo, que consta de 94 artigos, unha disposición adicional, unha derrogatoria e unha derradeira (62 páxinas), inscribila no Rexistro de Confrarías e das súas federacións no folio 16 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 12 de maio de 2004.
Rosa Mª Quintana Carballo
Directora xeral de Innovación e Desenvolvemento Pesqueiro
CONSELLERÍA DE FAMILIA, XUVENTUDE, DEPORTE
E VOLUNTARIADO
DECRETO 104/2004, do 21 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da autovía AG-59, alternativa á AC-841 (antiga C-541) e conexión coa rede de alta capacidade de Santiago. (Clave AC/99/073.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/05/2004

Con data do 14 de maio de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da autovía AG-59, alternativa á AC-841 (antiga C-541) e conexión coa rede de alta capacidade de Santiago. (Clave AC/99/073.01).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran substancialmente as súas condicións de circulación.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinte e un de maio de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da autovía AG-59, alternativa á AC-841 (antiga C-541) e conexión coa rede de alta capacidade de Santiago. (Clave AC/99/073.01).
Santiago de Compostela, vinte e un de maio de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas e Vivenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 21 de maio de 2004 pola que se declara aprobada a lista definitiva de admitidos ás probas específicas para a obtención dos diplomas das especialidades da escala superior de finanzas polo persoal pertencente a ela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/05/2004

Publicadas por Resolución do 29 de abril de 2004, da Consellería de Economía e Facenda (DOG nº 87, do 6 de maio) as relacións de solicitantes admitidos e excluídos ás probas específicas para a obtención dos diplomas das especialidades da escala superior de finanzas polo persoal pertencente a ela, e transcorrido o prazo establecido para as correspondentes alegacións, esta consellería
RESOLVE:
Primeiro.-Declarar aprobada a lista definitiva de admitidos ás probas específicas para a obtención dos diplomas das especialidades da escala superior de finanzas polo persoal pertencente a ela.
Segundo.-A relación de aspirantes admitidos estará exposta nos taboleiros de anuncios da Consellería de Economía e Facenda e nos das súas delegacións territoriais, así como na páxina web da Consellería de Economía e Facenda.
Contra esta resolución, que pon fin á vía administrativa poderase interpoñer recurso potestativo de reposición ante este mesmo órgano no prazo dun mes contado desde o día seguinte ao da súa publicación no Diario Oficial de Galicia, ou directamente recurso contencioso-administrativo ante o xulgado do contencioso-administrativo competente, no prazo de dous meses desde a mesma data.
Santiago de Compostela, 21 de maio de 2004.
P.D. (Orde do 13-12-1993)
Emilio Álvarez Rey
Secretario xeral e do Patrimonio
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 21 de maio de 2004 pola que se declara aprobada a lista definitiva de admitidos ás probas específicas para a obtención dos diplomas das especialidades da escala técnica de finanzas polo persoal pertencente a ela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/05/2004

Publicadas por Resolución do 29 de abril de 2004, da Consellería de Economía e Facenda (DOG nº 87, do 6 de maio) as relacións de solicitantes admitidos e excluídos das probas específicas para a obtención dos diplomas das especialidades da escala técnica de finanzas polo persoal pertencente a ela, e transcorrido o prazo establecido para as correspondentes alegacións, esta consellería
RESOLVE:
Primeiro.-Declarar aprobada a lista definitiva de admitidos ás probas específicas para a obtención dos diplomas das especialidades da escala técnica de finanzas polo persoal pertencente a ela.
Segundo.-A relación de aspirantes admitidos estará exposta nos taboleiros de anuncios da Consellería de Economía e Facenda e nos das súas delegacións territoriais, así como na páxina web da Consellería de Economía e Facenda.
Contra esta resolución, que pon fin á vía administrativa poderase interpoñer recurso potestativo de reposición ante este mesmo órgano no prazo dun mes contado desde o día seguinte ao da súa publicación no Diario Oficial de Galicia, ou directamente recurso contencioso-administrativo ante o xulgado do contencioso-administrativo competente, no prazo de dous meses desde a mesma data.
Santiago de Compostela, 21 de maio de 2004.
P.D. (Orde do 13-12-1993)
Emilio Álvarez Rey
Secretario xeral e do Patrimonio
ORDE do 4 de maio de 2004 pola que se resolve a convocatoria da cuarta edición do premio A empresa en favor da familia.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 14/05/2004

Convocada pola Orde do 18 de marzo de 2004 (DOG nº 61, do 29 de marzo) a cuarta edición do premio A empresa en favor da familia establecido polo Decreto 80/2002, do 7 de marzo (DOG nº 57, do 21 de marzo), e de conformidade coa base sexta da referida orde, esta consellería
RESOLVE:
Primeiro.-Conceder o premio A empresa en favor da familia, correspondente ao ano 2004, á entidade
Caixanova, como recoñecemento ás accións realizadas dentro do ámbito da organización empresarial que teñen en conta os intereses das familias e coadxuvan á conciliación da vida familiar e laboral.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira, no prazo dun mes contado desde o día seguinte ao da súa publicación no DOG, de conformidade co establecido na Lei 30/1992, do 26 de novembro, na súa nova redacción dada pola Lei 4/1999, do 13 de xaneiro, ou poderán impugnala directamente perante o Tribunal Superior de Xustiza de Galicia no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de maio de 2004.
Pilar Rojo Noguera
Conselleira de Familia, Xuventude, Deporte
e Voluntariado
DECRETO 94/2004, do 5 de maio, polo que se declara, en concreto, a utilidade pública e se dispón a urxente ocupación de bens e dereitos afectados polo proxecto de construción de ampliación e acondicionamento de marxes do encoro de Pontillón de Castro, Pontevedra.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 14/05/2004

Con data do 4 de maio de 2004 a Consellería de Familia, Xuventude, Deporte e Voluntariado aprobou o proxecto de construción de ampliación e acon
dicionamento de marxes do encoro de Pontillón de Castro, Pontevedra.
Os bens e dereitos nos que se concreta a declaración urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 146/1982, do 1 de decembro, sobre asunción de competencias en materia de cultura e asignadas, tralas oportunas reformas organizativas a esta Consellería, en virtude do Decreto 195/2003, do 20 de marzo, polo que se establece a estrutura orgánica da Consellería de Familia, Xuventude, Deporte e Voluntariado, considerándose imprescindible para posibilitar a construción dunha pista de piragüismo no citado encoro, de destacada relevancia deportiva e promocional de Galicia.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, a proposta da Conselleira de Familia, Xuventude, Deporte e Voluntariado e logo da deliberación do Consello da Xunta de Galicia na súa reunión do día cinco de maio de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos da expropiación no proxecto de construción de ampliación e acondicionamento de marxes do encoro de Pontillón de Castro, Pontevedra.
Santiago de Compostela, cinco de maio de dous mil catro.
Manuel Fraga Iribarne
Presidente
Pilar Rojo Noguera
Conselleira de Familia, Xuventude, Deporte
e Voluntariado
CORRECCIÓN de erros.-Resolución do 23 de abril de 2004, da Dirección Xeral de Centros e Ordenación Educativa e da Dirección Xeral de Formación Profesional e Ensinanzas Especiais, pola que se ditan instrucións sobre o acceso e a admisión aos ciclos formativos de grao medio e de grao superior de formación profesional específica en centros docentes sostidos con fondos públicos.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 12/05/2004

Advertido un erro no texto da citada orde publicada no Diario Oficial de Galicia o 30 de abril de 2004, é necesario facer a oportuna corrección:
Na páxina 6.096, número décimo oitavo, punto 2, onde di: «segundo o modelo do anexo VI recollido na Orde do 1 de abril de 2002», debe dicir: «segundo o modelo do anexo VII recollido na Orde do 1 de abril de 2002».
Esta corrección anula a publicada no DOG do 6 de maio de 2004.
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 29 de marzo de 2004 pola que se substitúe un membro do Consello Galego de Consumidores e Usuarios.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 13/05/2004

De acordo coa proposta efectuada polo presidente do Instituto Galego de Consumo, e en virtude do establecido no artigo 7.2º, en relación co artigo 5.2º do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo único.-Substituír como membro do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Nieves Cuellar Redondo por Clara Santos Arjona da Federación Galega de Asociacións de Amas de Casa, Consumidores e Usuarios Brétema.
Santiago de Compostela, 29 de marzo de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 100/2004, do 13 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da nova estrada de conexión N-525 coa OU-536 (antiga C-536), treito: A Granxa-Rairo. (Clave: OU/02/190.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/05/2004

Con data do 29 de abril de 2004 o director xeral de obras públicas, por delegación do conselleiro de Política Territorial, Obras Públicas e Vivenda aprobou o proxecto de trazado da nova estrada de conexión N-525 coa OU-536 (antiga C-536), treito: A Granxa-Rairo (clave: OU/02/190.01).
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguranza vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trece de maio de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios
e que se concretan no expediente administrativo instruído para efectos de expropiación no proxecto de trazado da nova estrada de conexión N-525 coa OU-536 (antiga C-536), treito: A Granxa-Rairo (clave: OU/02/190.01).
Santiago de Compostela, trece de maio de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 28 de xaneiro de 2004 pola que se clasifica como benéfico social a Fundación Caixanova.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 26/05/2004

Advertido erro na devandita orde, publicada no DOG nº 25, do 6 de febreiro de 2004, cómpre efectuar a oportuna corrección:
Na páxina 1.610, columna primeira, liña 20, onde di: «Guillermo Brea Vila como vogal», deberá dicir: «Guillermo Brea Vila como secretario».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 14 de maio de 2004, da Dirección Xeral de Xustiza, pola que se lle dá publicidade ao acordo da Comisión Paritaria de Acción Social sobre os criterios de repartición do fondo de acción social para o ano 2004 do persoal ao servizo da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 27/05/2004

De conformidade co acordado pola Comisión Paritaria de Acción Social, dependente da Mesa Sectorial
de Negociación do persoal ao servizo da Administración de xustiza, en reunión celebrada o día 6 de maio de 2004 polos representantes da Administración autonómica e as organizacións sindicais presentes na negociación, sobre os criterios de repartición do fondo de acción social para o ano 2004 do referido persoal, e segundo o establecido nestes, esta dirección xeral
ACORDA:
Primeiro.-Facer público o programa de acción social de 2004 e darlle a máxima difusión entre os órganos xudiciais, quedando exposto nos taboleiros de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servizo de Xerencia na Coruña.
Segundo.-O prazo de presentación de instancias será o abranguido entre o día 1 de xuño e o 31 de xullo, ámbos os dous incluídos.
Santiago de Compostela, 14 de maio de 2004.
Juan José Martín Álvarez
Director xeral de Xustiza
CONSELLERÍA DE FAMILIA, XUVENTUDE, DEPORTE
E VOLUNTARIADO
ORDE do 30 de abril de 2004 pola que se fixa o prezo de venda ao público da publicación Libro Branco do Cooperativismo en Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/05/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe preceptivo favorable pola Consellería de Economía e Facenda, esta consellería,
DISPÓN:
Artigo único.-O prezo de venda ao público da publicación editada por esta consellería denominada Libro Branco do Cooperativismo en Galicia será de 15,50 euros, IVE incluído.
Santiago de Compostela, 30 de abril de 2004.
María José Cimadevila Cea
Conselleira de Asuntos Sociais, Emprego
e Relacións Laborais
CORRECCIÓN de erros.-Orde do 29 de abril de 2004 pola que se conceden axudas a alumnos e profesores de centros docentes da Comunidade Autónoma sostidos con fondos públicos que participen en estadías en empresas de ámbito transnacional (cofinanciadas polo Fondo Social Europeo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/05/2004

Advertido un erro no texto da citada orde publicada no Diario Oficial de Galicia do 10 de maio de 2004, é necesario facer a oportuna corrección:
Na páxina 6.536, onde di: «IES ARMANDO COTARELO VALLEDOR, estadía de alumnos, Proxecto de formación en empresas, 0 profesor, 7 alumnos, R.U., Irlanda, Canadá, 1-10-2004, 12-11-2004, 17.025», debe dicir: «IES ARMANDO COTARELO VALLEDOR», estadía de alumnos, Proxecto de formación en empresas, 0 profesor, 10 alumnos, R.U., Irlanda, Canadá, 1-10-2004, 12-11-2004, 17.025».
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 5 de marzo de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo de ámbito provincial para o sector de elaboración de pastelaría, confeitaría e repostaría de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 13/05/2004

Visto o acordo para a revisión das táboas salariais para o ano 2004 do convenio colectivo do sector elaboración de pastelaría, confeitaría e repostaría de Lugo (código 2700215), asinado o día 11 de febreiro de 2004 pola representación da Asociación Provincial de Empresarios de Confitería y Pastelería de Lugo e das centrais sindicais UGT (66,66%) e CC.OO. (33,33%), e de conformidade co disposto no artigo 90, números 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballa
dores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordenar a inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remitirlle o texto da revisión do citado convenio á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia.
Lugo, 5 de marzo de 2004.
Ana Chao Vázquez
Delegada provincial de Lugo
Táboa salarial do convenio colectivo de pastelaría, confeitaría e repostaría de Lugo
Vixencia desde o 1-1-2004 ao 31-12-2004.
Categoría profesional
Soldo
Retribución anual
Encargado xeral
827,04
12.405,60
Mestre obrador
793,21
11.898,15
Oficial de 1ª
735,95
11.039,25
Oficial de 2ª
685,80
10.287,00
Axudante
635,98
9.539,70
Aprendiz de 16 a 18 anos
SMI vixente
Limpador (euros/hora)
2,36
DECRETO 92/2004, do 15 de abril, polo que se resolve o expediente de deslinde entre os termos municipais dos concellos de Ourense e Barbadás.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 13/05/2004

O Concello de Ourense e o Goberno Civil da devandita provincia solicitan, no ano 1994, directamente ao Instituto Xeográfico Nacional un replanteo parcial da liña que separa o termo municipal de Ourense do concello de Barbadás para determinar a liña límite entre ambos os concellos.
Tramitado o expediente de acordo co procedemento establecido na Lei 5/1997, do 22 de xullo, de Administración local de Galicia e no Real decreto 1690/1986, do 11 de xullo, polo que se aproba
o Regulamento de poboación e demarcación territorial das entidades locais, o Instituto Xeográfico Nacional emitiu informe de replanteo da liña con data do 18 de outubro de 1994 e outro de ratificación con data do 24 de marzo de 2003, prestando a súa conformidade o Concello de Ourense, dentro do prazo concedido aos concellos para presentaren alegacións.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflitos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial e da Comisión Galega de Delimitación Territorial e logo do ditame do Consello Consultivo de Galicia.
Por proposta do conselleiro de Xustiza, Interior e Administración Local, de acordo co ditame do Consello Consultivo de Galicia e logo da deliberación do Consello da Xunta de Galicia, na súa reunión do día quince de abril de dous mil catro,
DISPOÑO:
Primeiro.-Resolver a cuestión suscitada entre os concellos de Ourense e Barbadás, sobre o deslinde
dos seus termos municipais, no sentido de considerar válida e vixente a liña límite xurisdicional, no tramo entre os marcos primeiro e sexto, segundo se describe na acta de deslinde do 27 de maio de 1921, tal e como se reflite no Mapa Topográfico Nacional a escala 1:25.000 do Instituto Xeográfico Nacional que figura no anexo deste decreto.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Contra esta resolución, que esgota a vía administrativa, poderase interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución, sen prexuízo do disposto no artigo 44 da Lei 29/1998, do 13 de xullo, reguladora da xurisdición contencioso-administrativa, ou calquera outro recurso que coiden oportuno.
Santiago de Compostela, quince de abril de dous mil catro.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración Local
DECRETO 91/2004, do 5 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dunha glorieta na estrada PO-205 na Semana Verde (Silleda). (Clave: PO/04/008.06).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/05/2004

Con data do 5 de abril de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construción dunha glorieta na estrada PO-205 na Semana Verde (Silleda). Clave: PO/04/008.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras
Públicas e Vivenda e logo de deliberación do Consello da Xunta de Galicia na súa reunión do día cinco de maio de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción dunha glorieta na estrada PO-205 na Semana Verde (Silleda). Clave: PO/04/008.06.
Santiago de Compostela, cinco de maio de dous mil catro.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas
e Vivenda
RESOLUCIÓN do 6 de maio de 2004, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulgar a proba de madurez para o acceso ao nivel III da formación deportiva regulada pola Orde ECD/3310/2002, do 16 de decembro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/05/2004

Segundo o establecido no artigo cuarto da Orde do 24 de marzo de 2003, que regula as probas de madurez e de carácter específico para o acceso ás ensinanzas deportivas reguladas polo Real decreto 1913/1997, do 19 de decembro, para o ámbito da súa competencia.
E, atendendo ao disposto na Resolución do 30 de abril de 2004, da Dirección Xeral de Formación Profesional e Ensinanzas Especiais, pola que se convocan probas de madurez para o acceso ao nivel III da formación deportiva regulada pola Orde ECD/3310/2002, do 16 de decembro.
Esta dirección xeral
RESOLVE:
Primeiro.-Facer pública a composición do tribunal único que deberá xulgar a proba de madurez para o acceso ao nivel III da formación deportiva regulada pola Orde ECD/3310/2002, do 16 de decembro, que figura no anexo desta resolución.
Santiago de Compostela, 6 de maio de 2004.
Mª Pilar del Mar Pérez Marsó
Directora xeral de Formación Profesional
e Ensinanzas Especiais
ANEXO
Presidente: Gonzalo Iglesias Varela.
Vogais:
Rafael García Alonso.
Luz Ares Fandiño.
Ricardo Pita Fernández.
Pilar Peñas Boleas.
Nieves Seoane Martínez.
Suplentes:
Presidente: Luís Álvarez Martínez.
Vogais:
Marina Germiñas Miguéns.
Belén Santos Lago.
Jesús Valcárcel López.
Ángeles Blanco Lamas.
Mª Pilar Cornide Seco.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 87/2004, do 29 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental Plan Galicia: conexión da AC-101-autovía Ferrol-Vilalba, treito: As Pontes. (Clave AC/03/37.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/05/2004

Con data do 22 de abril de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o expediente de información pública e definitivamente o proxecto de trazado e estudo de impacto ambiental Plan Galicia: conexión da AC-101-autovía Ferrol-Vilalba, treito: As Pontes (clave AC/03/37.1).
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, pois que os usuarios poderán utilizar para os seus desprazamentos unha vía con parámetros e características que melloran as súas condiciones de cir-
culación e, ao mesmo tempo, con tal actuación conséguese avanzar no cumprimento dos obxectivos do Plan de Dinamización Económica-Plan Galicia aprobado polo Consello da Xunta o 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día vinte e nove de abril de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado e estudo de impacto ambiental Plan Galicia: conexión da AC-101-autovía Ferrol-Vilalba, treito: As Pontes (clave AC/03/37.1).
Santiago de Compostela, vinte e nove de abril de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 88/2004, do 29 de abril, polo que se crea o conservatorio profesional de música de titularidade do Concello de Redondela (Pontevedra) para impartir as ensinanzas correspondentes aos graos elemental e medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/05/2004

Segundo o disposto no artigo 31 do Estatuto de autonomía de Galicia, é competencia da comunidade autónoma galega a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 454/2003, do 26 de decembro (Diario Oficial de Galicia do 19 de xaneiro de 2004), a Consellería de Educación e Ordenación Universitaria é o órgano da Administración da Comunidade Autónoma de Galicia ao que lle corresponden estas competencias.
O conservatorio profesional de música de Redondela ven impartindo as ensinanzas de grao elemental e medio de música con carácter provisional, primeiro ao abeiro dun convenio asinado o 22 de outubro de 1996, entre a Consellería de Educación e Ordenación Universitaria e o Concello de Redondela, e posteriormente mediante autorizacións provisionais concedidas por Orde do 2 de xullo de 2001 (DOG
do 22 de agosto) e pola Orde do 13 de outubro de 2003 (DOG do 27 de outubro).
Realizadas polo Concello de Redondela as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (Boletín Oficial del Estado do 28 de abril), solicita a creación do conservatorio profesional de música para impartir as ensinanzas dos graos elemental e medio que establece a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro).
Cumpridos todos os trámites regulamentarios, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinte e nove de abril de dous mil catro,
DISPOÑO:
Artigo 1º
Créase o conservatorio profesional de música de titularidade do Concello de Redondela (Pontevedra) para impartir as ensinanzas correspondentes aos graos elemental e medio.
Artigo 2º
Neste conservatorio impartiranse as ensinanzas dos graos elemental e medio de música reguladas pola Lei orgánica 1/1990, do 3 de outubro, de ordenación xeral do sistema educativo, e polo Decreto 253/1993, do 29 de xullo, polo que se establece o currículo do grao elemental e do grao medio das ensinanzas de música e o acceso aos ditos graos, modificado e ampliado polo Decreto 179/2003, do 27 de febreiro.
Disposición derradeira
Única.-Facúltase o conselleiro de Educación e Ordenación Universitaria para dictar as medidas necesarias para o desenvolvemento deste decreto.
Santiago de Compostela, vinte e nove de abril de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 93/2004, do 5 de maio, polo que se modifica o Decreto 174/2003, do 13 de febreiro, polo que se acepta a cesión, a título gratuíto, do dereito real de uso dos terreos contiguos ao mosteiro de Santo Estevo de Ribas de Sil, situado no termo municipal de Nogueira de Ramuín (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/05/2004

Mediante o Decreto 174/2003, do 13 de febreiro, (DOG nº 44, do 4 de marzo), a Comunidade Autónoma de Galicia acepta a cesión feita polo Concello de Nogueira de Ramuín, a título gratuíto, do dereito real de uso dos terreos contiguos ao mosteiro de Santo Estevo de Ribas de Sil, situado no termo municipal de Nogueira de Ramuín (Ourense), para a súa explotación turístico-cultural, por un prazo de noventa e nove anos.
Con data do 20 de maio de 2003, o Pleno do citado concello acordou a modificación do prazo de duración da cesión, fixándoo en setenta e cinco anos.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda.
Na súa virtude, por proposta do conselleiro de Economía e Facenda, feita nos termos acordados polo Concello de Nogueira de Ramuín, logo de deliberación do Consello da Xunta de Galicia na súa reunión do día cinco de maio de dous mil catro,
DISPOÑO:
Artigo único.-Modifícase o artigo 1 do Decreto 174/2003, do 13 de febreiro, polo que se acepta a cesión, a título gratuíto, dos terreos contiguos ao mosteiro de Santo Estevo de Ribas de Sil, situado no termo municipal de Nogueira de Ramuín (Ourense), (DOG nº 44, do 4 de marzo), que queda redactado como segue:
«Acéptase a cesión, feita polo Concello de Nogueira de Ramuín, a título gratuíto e por setenta e cinco anos, do dereito real de uso do predio contiguo ao mosteiro de Santo Estevo de Ribas de Sil, que se describe como segue:
Rústica.-Carballeira de nome Finca do Convento ou Cercado do Convento, situada no lugar de Santo Estevo de Ribas de Sil, termo municipal de Nogueira de Ramuín, dunha superficie de dúas hectáreas, cinco áreas e oitenta centiáreas e cos seguintes lindeiros: ao norte, José Fernández Torres, Isaac Fernández e outros veciños; ao sur, Mosteiro de Santo Estevo e herdeiros de Juan Taboada; ao leste, predio matriz e herdeiros de Visitación Castro e herdeiros
de Juan Taboada e outros; e ao oeste, Fernando Fernández Pérez.
Referencia catastral: 320530000007700007FB.
A dita parcela figura inscrita a nome do Concello de Nogueira de Ramuín no Rexistro da Propiedade de Ourense, número dous, tomo 1455, libro 88, folio 220, nº 10096».
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade do presente decreto.
Santiago de Compostela, cinco de maio de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 30 de abril de 2004, da Dirección Xeral de Conservación da Natureza, pola que se dispón a publicación, no Diario Oficial de Galicia, da cartografía onde se recollen os límites dos espazos naturais declarados zonas de especial protección dos valores naturais polo Decreto 72/2004, do 2 de abril (Diario Oficial de Galicia número 69, do 12 de abril).
CONSELLERÍA DE MEDIO AMBIENTE — III. OUTRAS DISPOSICIÓNS — 19/05/2004

O Decreto 72/2004, do 12 de abril, declara como zonas de especial protección dos valores naturais os lugares de importancia comunitaria que forman parte da rede Natura 2000 e as zonas de especial protección para as aves, e establece a denominación, superficie de cada unha delas, así como os concellos onde se sitúan.
Para darlle unha maior publicidade á delimitación destas zonas, esta dirección xeral
ACORDA:
Dispoñer a publicación, no Diario Oficial de Galicia, da cartografía onde se recollan os límites de cada unha das zonas de especial protección dos valores naturais a que fai referencia o mencionado Decreto 72/2004, do 12 de abril.
Ademais, os límites dos espacios que conforman as zonas de especial protección dos valores naturais a que fai referencia o citado decreto poden ser consultados na páxina web da Consellería de Medio Ambiente (
http://www.xunta.es/conselle/cma/consnat.htm
)
Santiago de Compostela, 30 de abril de 2004.
Javier Ruiz de Almirón Schlung
Director xeral de Conservación da Natureza
RESOLUCIÓN do 22 de abril de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de San Cibrao, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 19/05/2004

Examinada a adaptación dos estatutos da Confraría de Pescadores de San Cibrao ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola Xunta Xeral da confraría, na súa reunión do 20 de novembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de San Cibrao, que consta de 94 artigos, unha disposición adicional, unha derrogatoria e unha derradeira (84 páxinas), inscribila no Rexistro de Confrarías e das súas Federacións no folio 23 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 22 de abril de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
DECRETO 96/2004, do 13 de maio, polo que se modifica o Decreto 71/1999, do 18 de marzo, polo que se regulan as axudas a empresas xornalísticas e de radiodifusión.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 20/05/2004

A actuación en Galicia de empresas de comunicación que, aínda tendo o seu domicilio social fóra dela, elaboran e difunden aquí parte da súa produción informativa, e que contan, ademais, cunha significativa presenza de medios humanos e materiais radicados establemente no territorio da Comunidade Autónoma, xustifica a súa inclusión entre as entidades beneficiarias das axudas reguladas polo Decreto 71/1999, do 18 de marzo.
Con independencia da súa contribución á diversificación da oferta informativa na Comunidade Autónoma, o traballo destas empresas redunda tamén en beneficio da difusión da realidade galega nos ámbitos nacionais e internacionais.
Por tal motivo, esta disposición ten por obxecto dar nova redacción ao artigo primeiro do decreto citado; precepto que xa fora modificado polo Decreto 37/2000, do 18 de febreiro (DOG nº 42, do 1 de marzo) co obxecto de incluír as empresas que realizan a súa actividade informativa diaria a través da internet.
Por todo o exposto, por proposta do conselleiro da Presidencia, Relacións Institucionais e Administración Pública e logo da deliberación do Consello da Xunta de Galicia na súa reunión do día trece de maio de dous mil catro,
DISPOÑO:
Artigo único.-Modifícase o artigo 1º do Decreto 71/1999 do 18 de marzo, que quedará redactado como segue:
1. Establécense axudas económicas as empresas xornalísticas radicadas en Galicia e debidamente inscritas no Rexistro Mercantil ou no que corresponda segundo a forma empresarial que adopten.
2. Para os efectos deste decreto entenderase:
a) Por empresas xornalísticas, as que teñan por obxecto da súa actividade, entre outras, a edición e distribución de xornais diarios co mesmo título e numeración sucesiva, as empresas radiofónicas privadas e aquelas que transmitan a súa actividade informativa diaria a través da internet, vía satélite ou por calquera outro sistema que empregue soportes das novas tecnoloxías da comunicación.
b) Por empresas radicadas en Galicia aquelas que conten cun cadro de persoal estable de polo menos cinco traballadores e que elaboren e difundan toda ou parte da súa produción informativa de forma específica no territorio da Comunidade Autónoma.
Disposición derradeira
Primeira.-Facúltase o conselleiro da Presidencia, Relacións Institucionais e Administración Pública para o seu desenvolvemento e a execución deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, trece de maio do dous mil catro.
Manuel Fraga Iribarne
Presidente